Ego Odo dux Burgundie, notum facio presentibus et futuris, quod prestito juramento reconfirmavi burgensibus Divionis communiam suam, et firmiter tenendam promisi, sub hoc tenore, quod si ego resilirem ab institutis dicte communie, resultus factus nunciaretur regi Francorum per abbatem Cistercii, vel per abbatem Clarevallis, vel per unum suorum monachorum, quibus crederetur suo verbo, vel per unum burgensem Divionis, cui crederetur suo juramento. Hoc eodem modo crederetur resultus nunciatus Archiepiscopo Lugdunensi et episcopis Lingonensi, et Cabilonensi, et Eduensi; quos bona fide rogo, ut totam terram meam, preter Divionem, interdicto subponant, donec resultum communie emendaverim, et ut hoc irrefragabiliter teneatur, presens scriptum sigillo meo confirmavi. Actum Incarnati Verbi anno M° C° nonagesimo tertio.